
Аннотация

Бул макалада биз казак-кыргыз тилдериндеги фразеологизмдердин колдонулушу, жасалышы семантикалык топтору, грамматикалык өзгөчөлүктөрү, ошону мене катар лексикалык курамы боюнча айрым өзгөчөлүктөрдү эске албаганда, аталган тилдерде фразеологизм проблемасынын калыптанышы жана тектеш тилдеги айырмачылыктарды көрсөтүү туралуу айтмакчабыз.
Түйүн сөздөр: тил, классификация, фразеологиялык ширешме, семантикалык топтор, салт-санаа, түп нуска.

Аннотация

В  статье  рассматривается  вопрос  использования  фразеологических единц в казахском и кыргызском языках, семантические группы, а также, если не учитывать некоторые различия по лексическому составу в вышеуказанных языках рассматривается проблема формирования фразеологизмов и  описание различий этих родственных языков.
Ключевые слова: язык, классификация, фразеологический оборот,  семантические группы, обычаи и традиции, оригинал.
Abstract

The  use of phraseological units in the Kazakh and Kyrgyz languages, semantic groups, and also, if some differences in lexical composition are not taken into account, the problem of forming phraseological units and a description of the differences of these related languages ​​are considered in this article.

1. Киришүү.  Азыркы кезде кыргыз жана казак тилдери мамлекеттик тил статусуна ээ болуп, ушул эки тилде сүйлөөчү боордош кыргыз жана казак калкы өз тилдеринин кылымдарды карыткан тарыхын терең билип, ооз эки адабияттын, которулган башка элдин адабиятынын тил аркылуу тартууланган көркөм образдарын, жеткиликтүү кылып андан да көркөмдүүрөөк кылып жеткизген эне тилдеринин касиет баалуулуктарын билүү азыркы күндө өзгөчө мааниге ээ болуп олтурат.
Ар бир тилдин тилдик образдары ошол тилде  сүйлөгөн калктын дүнүйөтанымынын, маданиятынын көрсөткүчү, ошондуктан кандай тил болбосун улуттук сапаты басымдуураак болот.  Ушул себептен, фразеологизмдерди  изилдөөчүлөр илимдин маданият таануу бөлүгүнө көбүрөөк токтолушу кажетүүрөөк деп санайбыз. Себеби салт-санаасы, маданияты, курчаган ортосу, тили жана менталитети, жашоо-шарты окшош элдердин тилдик образдарында улуттар аралык окшоштуктар өтө көп кездешет. Улуттар аралык көркөм образды талдоо үчүн биз эзелтеден тарыхындагы, турмуш тирилчилигиндеги, жашоо шартындагы, тилиндеги окшоштуктары жакын казак жана кыргыз тилдерин алдык. Бул макалада биз Муктар Ауезовдун  «Абай жолу» роман эпопеясындагы фразеологиялык бирдиктердин түп нуска казак тилинен кыргыз тилине которулушу тууралуу сөз козгомокпуз.   Башкача айтканда, фразалык тиркештердин мааниси менен тилдик көрүнүштүн окшоштуктарына жана өзгөчөлүктөрүнө токтолобуз. «Абай жолу» роман эпопеясынын казакча түп нускасы жана кыргызча котормосу биздин негизги объектибиз болуп саналат.  
Дүйнөлүк тилдерде котормо аркылуу рухий-маданий байланыштар жогорку деңгээлде жолго коюлуп, котормонун теориясы жана практикасы боюнча жүздөгөн илимий жана практикалык эмгектер жарык көргөн. Бул багыттагы иш аракеттер бүгүнкү күндө да улантылууда. Мындай алгылыктуу иш-чаралар, ар бир элдин, улуттун тилинин жана маданиятынын өркүндөп өсүшүнө өбөлгө түзүп, дүйнөлүк маданиятты байытып келе жаткандыгын да баса белгилей кеткибиз келет.
Ал эми түрк тилдериндеги бул багытта жүргүзүлүп жаткан иштердин абалы башкачараак. Котормо боюнча аздыр-көптүр изилдөөлөр жүргүзүлүп жаткандыгына карабастан алдыда али лингвистикалык-теориялык, практикалык жактан ыкчам чечүүнү талап кылган маселелер арбын. Ошол эле учурда түрк тилдеринде, анын ичинде азыркы казак жана кыргыз тилдеринде жарык көргөн лингвистикалык сөздүктөр, аталган тилдердин фразеологиясы боюнча корголуп жаткан диссертациялык иштер, монографиялык эмгектер аталган тектеш тилдердин фразеологизмдердин салыштырып изилдөөгө обьект, предмет жана факты-материал боло алат.
Түрк тилдеринин фразеологиялык өзгөчөлүктөрүн изилдеген окумуштуулардын ичинде алгач аларды классификациялоо маселесин колго алган казак окумуштууларына: 
А. Т. Кайдаров, Р. Е. Жайсакова, С. Т. Наурызбаева  жана Ш. У. Рахматуллаевдерди ж.б. кошууга болот. Р. Е. Жайсакова кандидаттык диссертациясынын экинчи бөлүмүн казак тилинин фразеологиясын лексикалык-семантикалык жактан классификациялоо маселесине арнаган. Изилдөөдө туруктуу сөз айкаштарындагы компоненттердин өз-ара байланышына карай үч топко бөлүп караган. Биринчи, жалпы мааниси сөз айкашына кирип турган компоненттердин мазмуну менен байланышсыз фразеологизмдер, маселен, таш боор, жүрөк жуткан; экинчи, маанилери далилденген фразеологизмдер (значение которые мотивированы) мисалы кулак угуп көз көргөн, жер тееп ыйлоо; үчүнчү, сөз айкашына кирген компоненттердин кээ бирөөлөрүнүн мааниси өзгөчөлөнүп келген фразеологизмдер, мисалы чалкыган көл, аскар тоо ж.б. деп бөлгөн. Окумуштуу казак тилинин фразеологиясын түзүлүшү жагынан эки компоненттен тартып беш компонентке чейин түрлөрүн морфологиялык жагынан адвербиалдуулук, атоочтук, адьективтүүлүк, этиштик формалары, сүйлөө (речевые) штамптары деп топтоштурган. Ал эми синтаксистик өзгөчөлүгү жагынан: фразеологизмдерди-сүйлөмчөлөр жана синтаксистик кызматы жагынан айрымалана турган фразеологизмдер деп топтоштурган. Ошону менен бирге Р. Е. Жайсакова казак тилиндеги фразеологизмдерди заттык-тематикалык топторго: зоонимдик, өсүмдүк атоолору менен келе турган, астрономиялык түшүнүктөрдү бере турган, диний мифологиялык ишенимдерге байланыштуу, сан аточтор менен келе турган, адамдын кулк-мүнөзүн башка да өзгөчөлүктөрүн билдире турган фразеологизмдерди белгилейт. Ал эми М. М. Копыленко тилдердеги фразеологизмдерди топтоштурууда жогоруда айтылган пикирлерге карама-каршы өзүнүн ой-пикирин сунуш кылат. Ал  фразеологизмди айырып көрсөтүүдө даяр калыбында колдонуу белгисин сунуш кыла отуруп, тилде белгилүү бир лексема менен бирге (туташ) лексемалар категориясы да даяр калыбында колдонуу касиетине ээ дей отуруп, орус тилиндеги «будить» (ойготуу) этишин жандуу заттарды билдире турган жана ойлоо, сезүү касиеттерин билдирүүчү лексемаларга кошуп аны фразеологиянын катарында караштыруу керек деген. (97). Биздин изилдөө жумушубуздун объектисине тилдеги фразеологизмдерди топтоштуруу маселеси кирбейт. Анткен менен, кыргыз жана казак тилдеринин фразеологиясынын курулумдук-семантикалык жүйөсүнө жана тематикалык топторго талдоо жүргүзүү үчүн эки тилдин фразеологиялык корундагы белгилүү бир орток касиетке ээ фразологизмдерди тандап алууга тура келди. Биз ушул кыргыз жана казак тилдеринин фразеологизмдерин айырмалап көрсөтүүдө жалпы тил илиминде С. И. Ожегов, В. П. Жуков,  А. И. Молотковдун  сунуш кылган багыттарды колдонобуз. Салыштырмалуу талдоо жасала турган кыргыз жана казак тилдеринин фразеологизмдери образдуулукка, тыянактуулукка, маани туташтыгына жана даяр калыбында колдонуу касиетине ээ.
   2. Ыкмалар жана натыйжа. Тилдердеги фразеологизмдер эркин айкаштардын маанилеринен тыянакталып, айкашка кирген компоненттердин лексикалык маанисинин алсырап кээде такыр маанисинен четтеп калуунун натыйжасында жасалат. Демек, эркин айкаштардын курамындагы лексикалык бирдиктердин бири-бири менен байланышуу амалдары-туруктуу айкашка, анын ичинде фразеологизмге ылайыктуу. Фразеологизмдин образдуулугу, улуттук өң, семантикалык өзгөчөлүк, өзгө тилге сөзмө-сөз которулбоосу, компонентарлык байланыштардын жоголушу, кыскача айтканда идиомалуулугу-көптөгөн изилдөөчүлөрдүн фразеологиялык бирдиктерди моделдөөгө болбой тургандыгы тууралуу тыянак жасоого алып келет. Салыштырып жаткан тилдердин экөө бири-бирине тектеш болгондуктан, алгач, бул эки тилдин (казак жана кыргыз) материалында фразеологизмдердин жасалышындагы жалпы мыйзам ченемдүүлүктөрдү белгилөө менен, алардын окшоштук жана айырмачылык жактарын белгилеп кетмекчибиз.
Казак жана кыргыз элдери коңшу жашап, турмуш-тиричилик, кесип, дүйнө таануусу, коомдук-социалдык абалдары, экономикалык байланыштары кылымдар бою өтө тыгыз болгондуктан, тил жагынан болсун, турмуш шарттары жагынан болсун, бири-бирине жакын элдер экендиги белгилүү.
Фразеологизмдердин колдонулушу, жасалышы семантикалык топтору, грамматикалык өзгөчөлүктөрү да бул тилдерде, негизинен, бирдей лексикалык курамы боюнча айрым өзгөчөлүктөрдү эске албаганда, аталган тилдерде фразеологизм проблемасы, анын калыптаныш, өнүгүш булактарынан өтө кескин айырмачылыктарды көрсөтүү да кыйын. Фразеологизм жүйөсүндө мындай өзгөчөлүктөрдү башка түрк тилдери менен салыштырууда деле байкоого болот. Бирок бул маселени нагыз илимий бүтүм катары кароо да тура эместей сезилет. Анткени тектеш тилдер бири-бирине кандай деңгээлде жакын болгондугуна карабастан, лексикалык өзгөчөлүктөр, сөздөрдүн колдонулуш даражасы, өзгөчө фразеологизмдердин компоненттеринин колдонулуш жагын изилдөөгө алган учурда, сөзсүз, белгилүү айырмачылыктарды учуратабыз.
Фразеологизмдер кепте даяр бир бүтүн бирдик катары анын курамындагы сөздөр алган ордун анчейин өзгөртпөй, бирдиктүү тартипте жайгашкандыгы менен эркин сөз айкаштарынан, макал-лакаптардан ой-корутунду чыгарылып, окуяны кыска, так таамай түшүндүргөндүгү менен айырмаланса, татаал сөздөрдөн курамындагы компоненттеринин саны өзгөрүү даражалары, маанилик катыштары аркылуу айырмаланып турат.
Кыргыз тили боюнча соңку чыккан эмгекте фразеологизмдердин семантикалык мүнөздөмөсү төмөнкү маселелер менен бирге чечилиши баса белгиленет: 
а) фразеологизмдердин бир бүтүндүк жана өтмө мааниси; 
б) фразеологизмдердин семантикалык топтору; 
в) фразеологизмдердин көп маанилүүлүгү жана омонимдер; 
г) фразеологизмдердин синонимдери;      
д) фразеологизмдердин варианттары; 
ж) фразеологиялык антонимдер,  (4,73б).
Фразеологизмдердин бир бүтүндүк мааниси өзүнүн курамындагы ар бир сөздүн тике маанисинин өтө эле күңүрттөп, жоголуп кетиши менен пайда болсо, эркин сөз тизмегиндеги өтмө маани андагы сөздөрдүн башка бир нерселерге колдонулушунан келип чыккандыгы белгиленип, тиешелүү мисалдар аркылуу далилденет (сайраган булбул, жайнаган билим). Ал эми фразеологизмдер бир бүтүндүк ширелишкен маанини билдирүү үчүн жалпы эл тарабынан салттуу колдонулуп, эркин сөз тизмектериндеги өтмө маанини фразеологизмдер менен чаташтырбоо керектиги, анткени фразеологизмдердин бир бүтүндүк мааниси салтту мүнөзгө ээ болуп, эл тарабынан даяр кептик материал катары колдонулушу белгиленген. (4,111б). Өтмө маани көбүнчө көркөм чыгармаларда автордук-жеке өзгөчөлүктө пайдаланылат. 
Биз өз изилдөөбүздө да Ж. Осмонованын берген фразеологизмдердин негизги семантикалык топторун жетекчилике алып, анын айрым элементтерин колдонобуз. Анткени биздин изилдөө көбүнчө тектеш тилдердеги фразеологизмдерди салыштыруу иретинде болмокчу.
3. Талкулоо. Казак жана кыргыз тилдеринин фразеологиялык өзгөчөлүктөрүн салыштырганда, негизинен, төрт өзгөчөлүккө көңүл буруу зарыл.
I. Казак жана кыргыз тилиндеги эч өзгөрүүгө учурабай колдонулган фразеологизмдер.
II. Айрым компоненттери башка сөздөр менен алмаштырылып колдонулган фразеологизмдер.
III. Ар бир тилде өз алдынча колдонушка ээ болгон фразеологизмдер.
IV. Алкыш, наалат, каргыш түрүндөгү фразеологизмдер.
Биринчи өзгөчөлүктөр боюнча төмөнкү семантикалык топторду бөлүп көрсөтүүгө болот:
1. Мезгил, өлчөм, мейкиндик, орун, жаш куракты билдирген фразеологизмдер:

	№
	Кыргызча
	Казакча
	Түшүндүрмө мааниси

	1

2


3


4
5
6
7
8


9

10
11

12
13
14
15
16
17

18

	Атам замандан 
бери
бээ саам убакыт


бир күнү-бээ бир 
күнү төө

чай кайнам убакыт
эки дүйнөдө
эл аягы басылганда
каш какканча 
кой үстүнө торгой 
жумурткалаган 
(уялаган) заман 
он гүлүнүн бири 
ачыла элек 
ат чаптырым жер
бир буту жерде, бир буту көрдө
ал мустактан бери
жети ата
жети аалам
ит өлгөн жер
тай чаптырым
төрүнөн көрү жакын
канжыгада көрүшүү
	атам заманнан берi 

бие саумдай уақыт


бiр күн-бие, бiр күн-түйе

шай қайнатым уақыт
екi дүниеде
ел аяғы басылғанда
қас қағым
қой  үстіне  боз  торғай  жұмыртқалаған  кез 
он екiде бір гүлi ашылмаған 
ат шаптырым жер
бiр аяғы жерде, бір аяғы көрде
әлiмсақтан-берi
жетi ата
жетi әлем
ит өлген жер
тай шаптырым жер
төрiнен көрi жақын

қанжығада көрiсу
	небак мурда, илгертеден, көп мезгил мурун
болжол менен 1,5 – 2 саатча убакыт, элдик убакыт өлчөмүн аныктоо моделинде пайда болгон
өтмө мааниде - адамдын жүрүм-турумунда, чечимдеринде өзгөрүлүп турууну сыпаттайт
анчалык узак эмес убакыт
бул да, тигил да дүйнөдө «вовеки веков
тынчтык бейпилдик өкүм сүрүү
өтө тез
жыргал заман орноо


жапжаш, жаштык курагы эми эле башталган
ат чабылчу жердей аралык
өлүм алдында

байыртадан, атам замандан
түпкү теги, ата-бабалары
дүйнө жүзү
алыс адам жете албаган  аралык ченеми
тез жете турган аралык ченеми
карылыгы жеткен, өлөрүнө жакын калган
кыйынчылык, кысталыш мезгилде көрүшүү



2. Адамдардын сыпаттык белгилерин билдирген фразеологизмдер: 

	№
	Кыргызча
	Казакча
	Түшүндүрмө мааниси

	 1
2
3
4
5
6
7
8
9
10
11
12

13
14
15
16
	ағы-ақ, қызылы-қызыл
ак көңүл
эгиз козудай
эгиздин сыңары
эки бакыр, бир-тукур
замзам суусундай
колоң чач
коен жүрөк
оймок ооз
шалпаң кулак
сары ооз
сегиз кырдуу, бир сырдуу
сүттөн ак, суудан таза тиш каккан 
таш боор 
узун кулак
	ағы-ақ, қызылы-қызыл
ақкөңiл
егiз қозыдай
егiздiң сыңары
екi бақыр, бiр-тұқыр
зәмзәм суындай
қолаң шаш
қоян жүрек
оймақ ауыз
салпаң құлақ
сары ауыз
сегіз қырлы, бiр сырлы

сүттен ақ, судан таза
тіс қаққан
тас бауыр 
ұзын құлак
	татынакай, бардыгы келишкен
көңүлүндө кири жок
жаны окшош бирге
ынак жакын
ынтымакташуу, баш кошуу
ыйык суудай, өтмө мааниде 
калың,узун чач
өтө эле коркок, өтүмү жок
жакшынакай ооз
тыңчы
акыл эси толо элек
акылман адам

таза эч күнөөсүз 
көптү көргөн такшалган
ырайымсыз 
көп нерседен кабардар



Адамдардын сапаттык белгилерин сыпаттаган фразеологизмдер. Бул топ эки түрдүү өзгөчөлүктү өзүнө камтып турат алар:  оң  жана терс сапатты  билдирген  фразеологизмдер .
a) Оң сапатты билдирген фразеологизмдер:

	№
	Кыргызча
	Казакча
	Түшүндүрмө мааниси

	а) Турмуштагы ынтымак, үмүттөнүүнү, эскертүүнү, жетишүүнү, иши оңунан чыгуун у туюндурган фразеологизмдер:

	1

2
3

4
5
6

7
8
	чүкөсү айкур алчы түшүү
ат жалын тартып минүү
колго да карга  чычаар

даам-тузу жарашуу
делебеси козголуу
жылдызы жарашуу

кулагына алтын сырга
лам дебөө
	асығы алшысынан түсу 
ат жалын тартып міну
біздің де қолга қарға тышар
дәм-тұзы жарасу 
делебесі қозу
жұлдызы жарасу

құлағына алтын сырға 
ләм демеу
	иши оңунан чыгуу, оңолуу

эресеге жетүү 
биздин үйдө да майрам болоор 

ынтымакта жашоо 
ыракаттануу 
бейпил жашоо, бири-бирине төп келишүү
кыйытып айтуу 
эч кандай сөз чыгарбоо, макул болуу

	б) Калыстыкты, адилеттүлүктү, момундукту, берилгендикти билдирген фразеологизмдер: 

	1
2

3

4
	кара кылды как  жарган
кой оозунан чөп  албаган
чөп башын сындырбаган
ысыгына күйүп, сугууна тоңуу
	қара қылды қақжарған
қой аузынан шөп алмайтын
шөп басын сындырмайтын 
ыстығына күйіп, суығына тоңу
	адилеттү
эч кимге зыяны жок 

момун адам

кубанычты жана жамандыкты тең бөлүшкөн, берилген

	в) Адамдардагы достук, тууганчылык, жакынчылыктын белгилерин көрсөткөн фразеологизмдер:

	1


2


	карыш-карыш, сөөм-сөөм

үзөнгүлөш дос
	қарыс-қарыс,сүйем-сүйем

үзеңгілес дос
	адамдардын жакынчылык мамилелери 
замандаш дос, бир курак курдаш

	г) Кара санабоо, жамандык кылбоо, бири-бирине карата актык бектикти билдирүүчү фразеологизмдер:

	1

2
	ала жипти аттабоо

каш-кабагына кароо
	ала жібін аттамау

қас-қабығына қарау
	жубайдык турмушта бири-бирине ак, бек болуу
көңүлүн калтырбай мамиле кылуу

	д) Шарттуу белги, болорун болгондугун, жашырын иштер жүргүзүлгөндүккө байланыштуу колдонулган фразеологизмдер:

	1

2
3
	бармак басты, көз кысты

баштан кулак садага
болору болду, боёсу канды
	бармақ басты, көз қысты
бастан құлақ садаға
болары болды, бояуы сіңді
	жашыруун иш 

аман болсок болду 
кылган иш бүтүү, өзгөртүүгө мүмкүн эмес

	ж) Бийлик жөнүндө айтылган фразеологизмдер:

	1
2
	эки тизгин, бир чылбыр
ай дээр ожо, кой дээр кожо жок
	екі тізгін, бір шылбыр
әй дейтін әже, қой дейтін қожа жоқ
	толук бийликти колго алуу
бийликтеги башаламандык, тартипсиздик

	з) Баатырдык кайраттулукту билдирген фразеологизмдер:

	1
2
	жүрөгүндө оту бар. жүрөгүндө жалы бар
	жүрегінде оты бар жүрегінде түгі бар
	эр жүрөк

	и) Уялуу, сагынуу, күтүү, ашкерелөө, уяткарууну билдирген фразеологизмдер:

	1

2
3
	бет мончогу төгүлүү,
бетинен оту чыгуу
эки көзү төрт болуу
кебез менен мууздоо
	бет моншағы үзіліп, бетінен оты шығу
екі көзі төрт болу
мақтамен бауыздау
	өтө уялуу 

узак убакыт күтүү, сагынуу
бычаксыз мууздоо

	к) Илим, билим, этнографиялык фразеологизмдер

	1

2
3
4


5
	ийне менен кудук казгандай
өз үйүм, өлөң төшөгүм
соогат суроо
сөөк жаңыртуу


таарынсаң таласка бар
	инемен құдық қазғандай 
өз үйім, өлең төсегім
сауға сұрау
сүйек жаңғырту 


тарынсаң таласқа бар
	өтө оор эмгек, акыл эмгеги

өз үйүм, өз бешигим
азаттык  (боштондук) суроо
туугандык мамилени кудалашуу аркылуу кайра түзүү
бири-бири менен түшүнүшү



b)  Терс сапатты  билдирген  фразеологизмдер

	№
	Кыргызча
	Казакча

	1
2
3
4

5
6
7
	оозу  алты  карыш
оозу  менен  орок оруу
оозуна  кум  куюу
оозунан  ак  ит  кирип,  кара  ит  чыгуу
ооздууга  сөз,  буттууга  жол  бербөө
оозун  куу  чөп  менен  сүртүү
сөзгө  конок  бербөө
	ауызы  алты  қарыс 
аузумен  орақ  ору
ауызына  кұм  кую
ауызынан  ақ  ит  кіріп,  қара (көк)  ит  шығу
ауыздыға  сөз,  аяқтыға  жол  бермеу 
ауызын  қушөппен  сүрту 
сөзге  қонақ  бермеу

	8

9
10
11
12
	айдаганы  беш  эчки,  ышкырыгы  таш  жарат
ачкадан  өлүп,  көчтөн  калбоо
куюшканга кыстырылуу
чычкан  мурдун  канатпаган
чөп  башын  сындырбоо
	айдағаны  бес  ешкі – ысқырығы  жер  жарады
аштан  өліп,  көштен  қалмау 
құйысқанға  қыстырылу 
тышқан  мұрнын  қанатпаған 
шөп   басын  сындырмау

	13
14

15
16
17
	башына  кара жамынуу
бөдөнөдө  уя  жок,  кайда  барса бытпылдык
көңүл  айтуу
кара  басуу
кара  кагаз
	басына  қара  жамылу
бөдененің  үйі  жоқ,  қайда  барса  бытпылдық
көңіл  айту
қара  басу
қара  қағаз

	18
19
20
21
	жер  жебирине  жетүү
зыгарданы  кайноо
колтугуна  суу  бүркүү
төө  чечкендей кылуу
	жер жебіріне  жету 
зығарданы  қайнау
қолтыққа  су  бүрку
түйе  шешкендей  қылу

	22
23
	акесин  таанытуу
эшектин  мээсин  жеген
	әкесін  таныту 
есектің  миын  жеген

	24
25
	бөйрөктөн  шыйрак  чыгаруу
жумурткадан  кыр  чыгаруу
	бүйректен  сирақ  шығару
жұмыртқадан  қыр  шығару



Казак жана кыргыз тилдеринде   ар бир тилге  карата  колдолунган  фразеологизмдердин    тобу  да  кездешет. Бул  өзгөчөлүктө  салыштырылган  тилдерден  синоним,  варианттарды  табууга  мүмкүн  болгон  материалдар  караштырылды.  Мындай  фразеологизмдер  эки  элдин  каада-салты,  үрп-адаты,  турмуш-тиричилигинде,  маданияты,  чарбачылыгындагы  айрым  өзгөчөлүктө  жасалып, лексикалык  курамы  жагынан  да  башка  сөздөр  аркылуу  уюшулгандыгын  аңдоого  болот.  Мындай  туруктуу  сөз  айкаштары  эки  тилде  тең  кеңири  кездешип,  бирок  алардын  синонимдерин  табу  оңой. 
Төмөндө  биз  талдоого  алган  материалдардан  алардын  вариант,  синонимдерин  табууга  аракет  кылып  көрөлү.
Казакча: Ағаш  атқа  мінгізу  «cделать  посмещищем» - кыргыз  тилинде  стилистикалык  синоним  катары,  «абийирин  айрандай  төгүү» деген  фразеологизмди  берүүгө  болот.  Казакча  басынан  кұс  ұшырмау  «не  позволять  никакого  произвола  и  насилий»,  бодам  болу  «быть  в  зависимом  положении»,  бұйымтайым  сұрау- «узнать  желание  гостя»,  бұралқы  сөз- «несерезное  слово,  пустые  разговоры»,  бір  тарының  қауызына  сыйгызу  «согнуть дугу ( в три дуги )»,  бірінің аузына  бірі  түкіріп  қойғандай  «словно  сговорились»  дәулетіне - сәулеті  сай - «богатая,  комфортная  жизнь»,  дәті  шыдамау «не  выдерживать», діңкесі  кұру  «выбиться  из  сил»  сыяктуу  туруктуу  сөз  айкаштары  ушул  лексикалык  курумда  кыргыз  тилинде  колдонулбаса  да,  мааниси  жагынан  шайкеш  келген  фразеологизмдерди  табууга  болот:  баш  көтөртпөө - «көз  ачырбай  үстөмдүк  кылуу»,  кууп  салуу -  «бирөөнүн  көзүн  кароо»,  конок  каадасын  суроо -              « келген  меймандардын  ал - жайын  билүү»,  тили  суук,  керооз - « оозуна  алы  жетпеген»,  акесин  таанытуу - « теске  салу»,  тилин  табуу - «сүйлөшүп  алгандай  макул  кылуу»,  жайыл  дасторкон - « дүйнөдө  батырап  бай  жашоо».
Ал  эми,  дөнен  қымыз - «четырехдневный  кымыз», төрт  күн  туруп  ачыган  кымыз,  шикі  өкпе «недоросль», отыршағы  шыққан  кедей - «беден  как  лазарь»  деген  атоочтук  фразеологизмдер  казак  тилине  гана  тиешелүү  колдонулуп,  кыргыз  тилинде  бул  варианттар  сөзмө-сөз  кездешпейт.  Бирок  айрымдарынын  синонимдерин  табууга  болот.  Алгачкы  үч  туруктуу  сөз  айкаштарына  колдогу  сөздүктөрдөн  синонимдеш  жана  вариантташ  эквивалент       кезиктире  албадык.  Кийинки  материалдарга  
«кесип  алса  кан  чыкпаган», «битин  сыгып  кан  жалаган,  чычкан  мурдун  канатпаган»,  «колу  кууш»,  «аягы  суюк»,  «өзөк  жалгоо»,  «таш кулак»,  «койдон  жоош»,  «кой  оозунан  чөп  албаган»  сыяктуу  фразелогизмдер  мааниси  жагынан  жакын  турат.
Казак  тилинде:  бес  аспап «мастер  на  все  руки, золотые руки», көк  бақа «худой»,  қоқан  лоқы - «ложная  угроза»,  от ауызды,  орақ  тілді - «остер  на  язык»,  сөзі  мірдің (тілдің)  оғындай - «с острым  языком,  не  в  бровь  а  в  глаз»,  сұлу  пышақ,  қу  табақ  «все  красиво,  но  бедно»  деген  сыяктуу  фразеологизмдер  менен  кыргыз  тилиндеги  «колунан  көөрү  төгүлгөн»,  «жез  оймок»,  «Ормон  опуза»,  «кара  кылды  как  жарган»,  «тили  буудай  кууруган»,  «таңдайынан  чаң  чыгуу»,  «тилинен  бал  тамган»,  «тилинде  мөөрү  бар», «куу  казан»  сыяктуу  туруктуу  сөз  айкаштары  маанилеш  колдонулгандыгын  байкайбыз.
Казак  тилиндеги  төмөнкү  етиштик  фразеологизмдер  кыргыз  тилинде  лексикалык  жактан  шайкеш  колдонулбагандыгын  белгилеп  кетүүгө  болот:  бетегеден  биік,  жусаннан  аласа,  «тише  воды,  ниже  травь»,  бет  пердесін  ашу «разоблочать  в  чем  либо»,  додага  түсу «вступить  в  жаркий  спор»,  дінкесі  кұру «взбиться  из  сил»,  екі  езуі  екі  кұлағында «рот  до  ушей»,  екі  иығына  екі  кісі  мінгендей  «косая  сажень  в  плечах»,  екі  сартқа – бір  тартар «двум  сартам  одна  птица»,  екі  шоқып,  бір  қарау  «быть  крайне  осторожным, с  оглядкой»,  жайылып  жастык,  иіліп  төсек  болу «усюждать  кому-либо»,  жалғанды  жалпағынан  басу «жить  в  свое  удовольствие»,  жанын  шүберекке  түю  «рисковать  жизнью»,  жар  кұлағы  жастыққа  тимеу  «не знать  покоя»,  жерден  жеті  қоян  тапқандай  қуану  «прийти  телячий  восторг,  вне  себя (от  радости)»,    жыпасы  жығылу «терпеть  поражение»,  жынын  алдырған  бақсыдай  болу «потерять  высокий  дух»,  зым-зия  болу «исчезнуть  бесследно, ни  слуху,  ни  духу»,  кеудесіне  нан  піскен  «считающий  себя  важным  человеком,  смотрет  сверху  вниз»,  көзіне  көк  шыбын  үймелету «показать  ему,  где  раки  зимуют»,  көк  іненің  көтіне  түртпеген  «лозырь»,  қақырғаны-құйма алтын,  түкіргені  түйме  алтын  «все  сказонное  ни  дорого  и  ценна»,  мал  құлағы  саңырау  «уши  животных  глухи  к  речам,  шито-крыто»,  Сырдың (дария)  суы  сирағынан  келмеу  «море  по  колено».  Бирок  бул  фразеологизмдерин  айрымдарына-бети  ачылуу,  эки  тиштеп,  бир  жутуу,  жанын  тиштөө,  жаны  жай  албоо,  кубанычы  койнуна  батпоо,  жер  жуткандай,  ай  тийген  жердин  күкүгү  ж.б.
4. Корутунду. Казак  жана  кыргыз  тилдеринде фразеологизмди  жасаган  компененттер  жан - жаныбарлар,  үй  жаныбарлар  менен  байланыштуу  түзүлгөндүгүн  байкоо  кыйын эмес.
Алсак,  казак  тилинде:  теке  тірес, «беспочвенные  препирательство»,  тұлыпқа  мөңіреген  сиырдай «верить  обману»,  түйедей  жасты «ровесник»,  түйені  түгімен,  биені  жүгімен  жұтқан  «жадная  натура,  ненасытная  утроба»,  түйе  үстінен  сирақ  үйіту  «делать  что-либо  спустя  рукава»,  түлкі  бұлаңға  салу «вертеть  хвостом,  водить  за  нос»,  ит  арқасы  қиянда  «на  краю  света»,  көзіне  көк  шыбын  үймелету  «показать  где  раки  зимуют»,  ағаш  атқа  мінгізу «сделать  посмещищем», басынан  құс  ұшырмау «не  позволять  никакого  произвола»,  қозы  көш  жер  «не  большая  расстояние,  рукой  подать»,  сөзі  түйеден  түскендей «бросать  в  лицо,  нетактичный  разговор».  Бул  өзгөчөлүктөгү  фразеологизмдер  кыргыз  тилинде  да  арбын  кездешет:  ажыдаардын  куйругун  басуу  «каарына  калу», ак  койдон  аңкоо,  боз  койдон  момун «куу,  митаам»,  ак  төөнүн  карды  жарылган  «бышыкчылык,  кененчилик»,  ала  койду  бөлө  кыркуу  «бөлүп-жарып  мамиле  жасоо»,  аттын  кулагы  менен  тең  ойноо «атка  мыкты  жүрүү»,  ач  кенедей  асылуу  «суранып  артынан  калбоо»,  балыкка  тил,  дөңгөчкө  жан  киргизүү  «эпчилдигин  көрсөтүү»,  бөкөн  желиш  «тез  жүрүш»,  бөрүгө  кой  кайтартуу  «ишенүү»,  жыландын  уюгуна  тийүү  «бир  нерсеге  катылуу»,  жылаңач  тоону  бучкакка  чапкандай  «шыдыр,  шар»,  төө чечкендей  болуу «уят  болуу,  төөнүн  куйругу  жерге  тийгенде «кеч  калуу», түлөгөн  тайлактай «кейпи  кетүү», түлкү тиштемей  «алдоо» ж.б.
Казак жана кыргыз тилдеринин фразеологиялык бирдиктерин кыргыз, казак элдеринин дүйнө таанымы, үрп-адаты, салт-санаасы, турмуш-тиричилик шарты, ой-жүгүртүүсү менен бирдикте караган учурда жасалган корутундулар тил илимине айрым маселелерди тактоодо белгилүү бир даражада пайдаланылса болот. Ушул мезгилге чейин лексикалык, грамматикалык салыштыруулардын негизинде изилденип келген түрк (кыргыз, казак) тилдеринин өз ара карым-катышын фразеологиялык деңгээлде изилдөө теориялык жаңы натыйжаларды бербей койбойт. Изилдөөнүн кээ бир натыйжаларын кыргыз жана казак илимдеринин фразеология багытында айрым маселелерди чечүүдө негиз кылып алууга болот.
      Ар бир улуттун эне тили көркөм адабий чыгармаларда образдуу эстетикалык функцияны аткарып жазуучуга улуттук мүнөздө жана да ошол элдин ойлоо, салт – санаа, турмуш-тирилчилигин ар тараптуу кылып көрсөтүүсүнө жардам берет. Бул жагынан алып караганда улуу тарыхый чыгарманын автору Муктар Ауезов казак калкынын тилдик-лексикалык байлыгын, көркөм образдарын толугу менен ачып көрсөтүүгө жетишкен. Автор өзүнүн жазуучулук чеберчилигин  колдоно олтуруп фразеология жана сөз айкаштары аркылуу казак тилинин стилистикалык жана лексикалык байлыгын кеңинен пайдаланган.  
       Корутундулап айта турган болсок байыртадан коюн-колтук алышып, бир атанын баласындай жашап келе жаткан казак жана кыргыз элинин маданиятындагы, тилиндеги  жана да башка өзгөчөлүктөрү анча байкалбаган менен али да болсо терең изилдөөгө жата турган тема деп эсептейбиз жана келечекте изилдене турган маселелери жеткиликтүү деп санайбыз.  Бул теманы бир гана макала көлөмүндө изилдөө мүмкүн эмес  ошондуктан казак-кыргыз тилдеринин фразеологиясы мындан ары дагы көптөгөн илимий изилдөөлөрдүн темасы болушуна ишиенимибиз мол. Биздин жалпы котормо маселесин козгоп олтурганыбыздын бирден бир себеби, ушул эки калктын көрүнүктүү көркөм чыгармалары мындан ары да көбүрөөк которулуп, келечектеги жаш окмуштууларга изилдөө үчүн илимий  темалар  болоорун сунуш кылабыз.

